Kati Kivitar

Kati Kivitar (sündinud 25. mail 1977) on eesti koreograaf ja lavastaja.

Ta on lõpetanud 1995. aastal Tartu 8. Keskkooli, 2000. aastal Tallinna Pedagoogikaülikooli koreograafia erialal ja 2007. aastal Tartu Ülikooli Viljandi Kultuuriakadeemia teatrikunsti erialal lavastajana. Ta on õppinud aastatel 2000–2003 Tallinna Pedagoogikaülikooli magistriõppes kultuuriajalugu ja 2006–2008 Eesti Muusika- ja Teatriakadeemia lavakunstikooli magistriõppes.Kati Kivitar. Eesti Lavastajate ja Dramaturgide Liidu veebisait.

Kivitar oli 1995–1996 Tartu Lasteteatri näitleja, 1996 vabakutseline koreograaf-lavastaja ja liikumisjuht, 1996–1997 TV3 režissööri assistent, 1996–2000 Eesti Tantsuagentuuri algatusmeeskonna liige, tantsija ja koreograaf, 1997–2002 Salong-Teatri lavastuste liikumise ja tantsude seadja, 2006 TheaterMOGULi Balti regiooni produktsiooni konsultant, 2007–2010 vabakutseline lavastaja, 2008–2011 Rakvere Teatri lavastaja, 2010. aastast Rahvusooper Estonia näitejuht, 2011. aastast Tallinna Ülikooli (sh Tallinna Ülikooli Balti filmi, meedia ja kunstide instituudi näitlemise ja dramaturgia) lektor.

Kivitar on loonud koreograafiat ka projektidele nagu Eesti Vabariigi 91. aastapäeva kontsert-vastuvõtt Jõhvi kontserdimajas (koos Üllar Saaremäega) 24. veebruaril 2009 ning rattaballett, koreograafiline etüüd 60 jalgratturile “Otse vaadates ei näe te tihti midagi” Rakveres Arvo Pärdi monumendi "Noormees jalgrattaga muusikat kuulamas" avamisel helilooja 75. sünnipäeval, 11. september 2010.Noormees jalgrattal muusikat kuulamas. Taavi Varmi video. VarmStudio.com.Grünfeldt, Inna. Noor Arvo Pärt jalgrattaballeti keerises. Virumaa Teataja, 10. september 2020.

Kivitar on näidelnud Kanada-Briti telesarjas „Zero Hour” (2005) ja filmis „Nõid” (2006, Mosfilm).

 Auhinnad 
 2014 Eesti Teatriliidu aasta lavastuse auhind (lavastuse "Tannhäuser" lavastusmeeskonna liige)

 Viited 

Kategooria:Eesti koreograafid
Kategooria:Eesti teatrilavastajad
Kategooria:Tartu Ülikooli Viljandi kultuuriakadeemia vilistlased
Kategooria:Tallinna Ülikooli vilistlased
Kategooria:Sündinud 1977